Norman Bugeja ta' 57 sena minn Ħal Luqa ingħata l-ħelsien mill-arrest wara li qed ikun akkużat li ħa sehem f'attivitajiet sesswali ma' erba' residenti nisa u minuri fl- open centre , li f'okkażżjonijiet ħallas għal favuri sesswali, u li wettaq reat li kien fid-dmir tiegħu li jippreveni. Il-pulizija kienet bdiet tinvestiga wara li żewġt itfal immigranti għarrfu lill-ħaddiema soċjali bl-abbuż. Issa li l-vittmi taw it-testimonjanza tagħhom, il-Qorti ppreseduta mill-Maġistrat Claire Stafrace Zammit tat il-ħelsien mill-arrest fuq depożitu ta' €500, u garanzija personali ta' €8,000. Filwaqt li jrid jiffirma l-għassa tliet darbiet fil-ġimgħa huwa ma jistax joħroġ bil-lejl jew jersaq qrib il-vittmi bl-ebda mod.